VENDIM
Nr. 644, datë 22.7.2015

PËR DISA NDRYSHIME DHE SHTESA NË VENDIMIN NR. 11, DATË 14.1.2015, TË KËSHILLIT TË MINISTRAVE, “PËR PËRCAKTIMIN E NUMRIT TË PUNONJËSVE ME KONTRATË TË PËRKOHSHME PËR VITIN 2015 NË NJËSITË E QEVERISJES QENDRORE”, TË NDRYSHUAR

Në mbështetje të nenit 100 të Kushtetutës, të pikës 2, të nenit 18, të ligjit nr. 7961, datë 12.7.1995, “Kodi i Punës i Republikës së Shqipërisë”, dhe të nenit 11, të ligjit nr. 160, datë 27.11.2014, “Për buxhetin e vitit 2015”, me propozimin e ministrit të Financave, Këshilli i Ministrave


VENDOSI:
Në vendimin nr. 11, datë 14.1.2015, të Këshillit të Ministrave, të ndryshuar, bëhen këto ndryshime dhe shtesa:
1. Në pikën 1, numri i punonjësve me kontratë të përkohshme ndryshohet dhe bëhet “... 2 053 veta ...”. 
2. Në lidhjen nr. 1, bashkëlidhur vendimit, në ndarjet “(7) Ministria e Financave”dhe “(9) Ministria e Shëndetësisë”shtohen nënndarjet, sipas tabelës që i bashkëlidhet këtij vendimi.
3. Në pikën 2, pas fjalëve “... në Ministrinë e Financave ...” shtohen “... dhe dy specialistët e kontraktuar nga Agjencia e Mbështetjes së Shoqërisë Civile ...”.
Ky vendim hyn në fuqi menjëherë dhe botohet në Fletoren Zyrtare. 

Emri i Institucionit

Nr. 

Punonjës

Emërtesa 

Koha  

ditore Periudhë kohore

(7) Ministria e Financave 1

Aparati i Ministrisë (Drejtoria e Procesimit të Biznesit)

1

Specialist  

8 orë / ditë

korrik - dhjetor

(9)Ministria e Shëndetësisë 6

Aparati i Ministrisë 3 Recepsionist 8 orë/ditë korrik - dhjetor

Qëndra Kombëtare e Cilësis, Sigurisë dhe Akredimit 1 Recepsionist 8 orë/ditë korrik - dhjetor

Qëndra Kombëtare e Edukimit në Vazhdim 1 Recepsionist 8 orë/ditë korrik - dhjetor

Klinika Stamatologjike Universitare

1

Recepsionist 8 orë/ditë

korrik - dhjetor


